Kedves Üzletasszonyok, Lányok!

Az a megtiszteltetés ért, hogy májusban a közgyűlésen az elnökségbe beválasztottatok.

Miután, sajnos Tar Judit lemondott az elnöki posztról- így az elnökség engem bízott meg, hogy a következő két évben a MÜE elnöke legyek, társelnököm pedig Raffay Szilvi lett.

Judit a jövőben és eddig is- minden segítséget, támogatást, tudást megadott mely szükséges ennek a feladatnak sikeres elvégzéséhez, a folyamatos működéshez.

A hivatalos bejegyzésem még most zajlik.

Nagy megtiszteltetésnek érzem a felkérést és a bizalmat. Mindent meg fogunk tenni- az új és régi elnökség egymást segítve- hogy sikeresek legyünk!

Új emberek megújulást, új irányokat is jelentenek- és erre nagy szüksége van az egyesületünknek. Szeretnénk minél több fiatal,kezdő vagy tapasztalt  vállalkozó hölgynek segítséget nyújtani, ötleteket adni programjainkkal, minél vonzóbbá tenni a tagságot számukra.

Felvesszük és vettük a kapcsolatot más női szervezetekkel, az NGKM is nyár elején szervezett találkozót velünk és hasonló társ egyesületekkel. Nemzetközi színtérre is ki akarunk lépni- kapcsolatokat akarunk kiépíteni más országokkal, tapasztalatokat akarunk gyűjteni, cserélni.

Egy pár szót magamról is írnék- **bemutatkozom.**

Budapesten születtem 1953-ban, itt élek, tanultam, végeztem a közgazdasági egyetemet.

Majd a MNB-nél, illetve később a MALÉV-nál dolgoztam.

1990-ben egy amerikai utazási irodát alapítottam és vezettem- ez az iroda már első évben nyereséges lett, és a légitársaságok 4. legnagyobb partnere lett.

1996-ban a világ egyik legnagyobb, cégek utaztatására szakosodott utazási irodájában, a CWT-nél kezdtem dolgozni, később enek az irodának, a Carlson Wagonlit Travel – nek a vezérigazgatója lettem.

Jelenleg a Skyline, FCM utazási irodában dolgozom, értékesítési vezetőként, melyben érdekeltségem is van.

Angolul, németül és oroszul beszélek. Két felnőtt gyerekem van és két unokámnak vagyok büszke és elfoglalt nagymamája. Párom könyvvizsgáló, adószakértő, saját vállalkozásában dolgozik.

 A klubdélutánokat a jövőben is minden hónap első hétfőjén, a Horánszky utcában tartjuk.
Helyszín: H13 Diák-és Vállalkozásfejlesztési Központ, 1085 Budapest, Horánszky utca 13. (egyesületünk  klubhelyszíne)

A teljesség igénye nélkül az **alábbi programokat szervezzük**:

- karrier és család

- image és brand építés

- pénzügy másképpen, szórakoztatva

- jótékonysági piac, karácsonyi előkészületek

- süti blogg, táplálkozás, tej és liszt érzékenység

- protokoll és etikett báli szezon, farsang előtt

- divat, ruha, kalap bemutató

- tapasztalat csere, sikeres családi vállalkozások, dinasztiák kialakulása, a vezetés átadásának folyamata a következő generációnak

- műkereskedelem, műértés, gyűjtés, mi értékes, mit érdemes gyűjteni, mi iránt van kereslet

- utazás, hová és mikor érdemes utazni, fényképekkel, életképekkel a világ minden tájáról

**Dr Lackó Zsuzsa**, a közfoglalkoztatási módszertani központ vezetője felajánlotta, hogy nagyon kedvezményesen, szinte képletes áron **tréninget tart** nekünk szeptemberben 2 alkalommal, októberben egyszer, melynek témája az alábbi:  Segítséget kíván adni ahhoz, hogy az üzleti terv fejezetei mentén mindenki először vagy ismét átgondolhassa, hol áll most, merre tart, mik a közeli és távoli jövő legsürgősebb, legfontosabb feladatai a vállalkozását illetően.

Az első klub összejövetelünk- miután az első hétfő- szeptember 1 a tanévkezdésről szól-**szeptember 8.-án lesz, 18 órától**, az egyesületünk klub helyszínén, a Horánszky utcában, ahol Körmendi – **Seider Zsófia, a GE Appl & Lighting project managere fog előadást tartani „ Család és karrier” címmel**.

Zsófia már több helyszínen beszélt nagyon érdekesen erről a minket érzékenyen érintő témáról. Remélem, hogy sokan eljöttök- barátnőiteknek is szóljatok, hogy jöjjenek ők is! Jó lenne, ha egy párbeszéd alakulna ki a témáról.

Várunk szeretettel!

Üdvözlettel.

Gordon Mária